義寂法師（西元 919∼987 年），宋代天台宗僧。浙江永嘉人，俗姓胡。字常照。世稱淨光大師、螺溪義寂、螺溪尊者。母初懷妊不喜葷血，及產，有物蒙其首，若紫帽然。法師年幼時，自白二親求出家。十二歲出家於溫州開元寺，依師誦法華，期月而徹。十九歲受具足戒。詣會稽學律，深達持犯。後入天台山，從清竦研學止觀。嘗寓四明育王寺，夢登國清寺。上方有寶幢座，題曰文殊臺，欄楯外隔欲入不可。俄見觀音從堂而出，手卻行馬（即叉欄也，亦名拒馬）低回相接，忽覺自身與觀音體合為一。自是之後樂說無盡。清竦寂後，乃興建螺溪道場居之，以為講說之所，眾爭歸趨辯難，不捨寒暑。又以唐末以來，戰亂頻仍，天台典籍蕩然無存，後學之士莫由窺見密意奧旨。師每痛念力網羅之，先於金華古藏僅得淨名一疏。吳越忠懿王錢俶，因覽永嘉集；有「同除四住此處為齊。若伏無明三藏即劣」之語。以問韶國師，韶云：此是教義，可問天台寂師。王即召師以問前義。師曰：此出智者妙玄。自唐末喪亂教籍散毀，故此諸文多在海外。於是吳越王遣使十人，往日本、高麗國求取教典。既回。王為建寺螺溪。扁曰定慧。賜號淨光法師。天台宗由是獲得中興之機。於雍熙四年十月入寂，世壽六十九。撰有『止觀義例』、『法華十鈔』等。門下有義通、諦觀、澄育、宗昱等名師輩出。
有明法師年方弱冠，聽經於會下。常自疑云：飲光持釋迦丈六之衣，披彌勒百尺之身，正應其量。為衣解長耶？身解短耶？時韶國師居雲居，聚眾五百。明往問之。國師曰：座主卻是汝會。明慍色拂袖而退。國師曰：我若答，汝不是，當有因果。明師回螺溪，口即吐血。義寂法師聞驚曰：此新戒，觸忤菩薩人來。明師舉前話。師云：汝不會國師意，速去懺悔！明具威儀詣前，悲泣作禮首過。國師為頌出前話云：佛佛道齊、宛爾高低。釋迦彌勒、如印印泥。明師自此疾瘳。歸謝義寂法師曰：非師指教，幾喪此生。
太平興國五年，法師自山中出居「州治寺」東樓，夢剎柱陷入於地，即徙居西偏。其夜春雨驟作，山頹樓傾。大眾咸謂師有天眼。雍熙元年，永安縣請法師於光明寺為眾授戒。忽佛殿大像墮壞，腹中出發願文，乃唐咸通六年沙門希皎為七鄉人施戒勸造此像，願捨報為男子，童真出家傳法利生。時會觀者謂是師前身也。雍熙四年寢疾，囑門人不許哭泣祭奠，言已即瞑目。門人累小塔，窆於方丈。世壽六十九，法臘五十，傳法弟子百餘人，外國弟子十人。天台官民先曾傳戒者，共迎師真相於開元寺，縞素致祭哀動一城，天為慘色。後徒屬謀遷塔，見貌若生人，髮長餘寸，遂遷葬國清東南隅。師講「三大部」各二十遍，維摩、光明、梵網、金剛錍、法界觀、永嘉集各數遍，述「義例」、「不二門」等科節數卷。